CELEX: 62017TA0649
Language: bg
Date: 2020-05-28 00:00:00
Title: Дело T-649/17: Решение на Общия съд от 28 май 2020 г. — ViaSat/Комисия (Достъп до документи — Регламент (ЕО) № 1049/2001 — Документи относно необходимите мерки, за да се гарантира спазването от оторизираните оператори на мобилни спътникови услуги на общите условия, посочени в Решение № 626/2008/ЕО — Мълчалив и изричен отказ за достъп — Изключение относно защитата на целите на дейностите по инспектиране, разследване и одит — Висш обществен интерес — Частичен отказ за достъп)

13.7.2020   
            
            
               BG
            
            
               Официален вестник на Европейския съюз
            
            
               C 230/23
            
         
      Решение на Общия съд от 28 май 2020 г. — ViaSat/Комисия
      (Дело T-649/17) (1)
      
      (Достъп до документи - Регламент (ЕО) № 1049/2001 - Документи относно необходимите мерки, за да се гарантира спазването от оторизираните оператори на мобилни спътникови услуги на общите условия, посочени в Решение № 626/2008/ЕО - Мълчалив и изричен отказ за достъп - Изключение относно защитата на целите на дейностите по инспектиране, разследване и одит - Висш обществен интерес - Частичен отказ за достъп)
      (2020/C 230/28)
      Език на производството: английски
      
         Страни
      
      
         Жалбоподател: ViaSat, Inc. (Carlsbad, Калифорния, Съединени щати) (представители: J. Ruiz Calzado, L. Marco Perpiñà, P. de Bandt и M. Gherghinaru, адвокати)
      
         Ответник: Европейска комисия (представители: C. Ehrbar и S. Delaude)
      
         Встъпила страна в подкрепа на ответника: Inmarsat Ventures Ltd (Лондон, Обединено кралство) (представители: C. Spontoni, B. Amory, É. Barbier de La Serre, avocats, и A. Howard, barrister)
      
         Предмет
      
      Жалба, подадена на основание член 263 ДФЕС за отмяна на мълчаливото решение на Комисията за отхвърляне на потвърдителното искане за достъп на жалбоподателя от 31 май 2017 г. до „пътен лист, предвиждащ мерки относно спазването на общите условия, посочени в Решение № 626/2008/ЕО на Европейския парламент и на Съвета от 30 юни 2008 година относно подбора и издаването на разрешения за системите, предоставящи мобилни спътникови услуги (МСУ), включително нови междинни етапи и съответните срокове, от избраните и оторизирани оператори за предоставяне на мобилни спътникови услуги (МСУ)“, последствие за отмяна на Решение C(2017) 8219 окончателно на Комисията от 1 декември 2017 г. за отказ за достъп до посочения пътен лист
      
         Диспозитив
      
      
                  1)
               
               
                  Отпада основанието за произнасяне по законосъобразността на мълчаливото решение на Европейската комисия за отхвърляне на потвърдителното искане за достъп на ViaSat, Inc. от 31 май 2017 г. до „пътен лист, предвиждащ мерки относно спазването на общите условия, посочени в Решение № 626/2008/ЕО на Европейския парламент и на Съвета от 30 юни 2008 година относно подбора и издаването на разрешения за системите, предоставящи мобилни спътникови услуги (МСУ), включително нови междинни етапи и съответните срокове, от избраните и оторизирани оператори за предоставяне на мобилни спътникови услуги (МСУ)“.
               
            
                  2)
               
               
                  Отхвърля жалбата в останалата ѝ част.
               
            
                  3)
               
               
                  Осъжда ViaSat да заплати, освен три четвърти от направените от него съдебни разноски, и три четвърти от разноските, направени от Комисията и от Inmarsat Ventures Ltd.
               
            
                  4)
               
               
                  Осъжда Комисията да заплати, освен една четвърт от направените от нея разноски, и една четвърт от разноските, направени от ViaSat и от Inmarsat Ventures.
               
            
         (1)  ОВ C 402, 27.11.2017 г.